**Príloha č. 2: Opis a technická špecifikácia poskytovanej služby**

(Príloha č. 2 Výzvy je zároveň Prílohou č. 2 Zmluvy o poskytovaní služieb)

**Názov zákazky:** Monitoring vozidiel Dopravného podniku mesta Žiliny s.r.o.

**Postup:** Prieskum trhu realizovaný prostredníctvom Výzvy na predkladanie cenových ponúk

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis a technická špecifikácia poskytovanej služby**

Minimálne požiadavky obstarávateľa (v Zmluve o poskytovaní služieb ako „Objednávateľa“) na poskytnutú službu:

1)Zoznam vozidiel Objednávateľa, ktoré budú monitorované v rámci poskytovanej služby:

|  |  |  |  |
| --- | --- | --- | --- |
| **Por.číslo** | **Ev.číslo vozidla** | **Kategória vozidla** | **Továrenská značka, model, typ vozidla** |
| 1 | ZA-885DT | N1 | Peugeot Partner 7A9HTC |
| 2 | ZA-967DP | N1 | Peugeot Partner GJ9HWC |
| 3 | ZA-964DP | N1 | Peugeot Expert XS9HUC |
| 4 | ZA-707AH | N3 | Tatra T815 TP24 265 6X6.1 |
| 5 | ZA-348DN | N1 | Peugeot Partner GB9HWC |
| 6 | ZA-482BI | M1 | Škoda Fabia 6Y |
| 7 | ZA-539GK | M1 | Kia C`eed |
| 8 | ZA-633HB | M1 | Kia C`eed |
| 9 | ZA-647HB | M1 | Kia C`eed |
| 10 | ZA-713HZ | N3 | RENAULT D16 HIGH 4x4 |
| 11 | ZA-451AT | N3 | LIAZ 18.29XA-VNP-400 |
| 12 | ZA-213FJ | N1 | Opel Vivaro |

2)Poskytovaná služba spojená s dodávkou zariadení má Objednávateľovi umožniť:

a)sledovanie (on-line) pohybu vozidiel na mapovom podklade (podľa evidenčných čísiel vozidiel ako aj podľa vodičov vozidiel),

b)v danom okamihu zistiť aktuálnu polohu vozidiel (konkrétne vozidlo ako aj súčasne všetky vozidlá),

c)vyhodnocovať priebeh jednotlivých jázd vozidiel,

d)generovať na základe získaných dát a údajov elektronickú knihu jázd (alebo ekvivalentný výstup) s údajmi, ako sú najmä: čas, dátum a miesto začiatku a ukončenia jazdy, časový interval jazdy, prejdená vzdialenosť, stav tachometra, motohodiny,

e)manuálne vkladanie natankovaného množstva pohonných látok ako aj manuálne vkladanie poznámok,

f)zobrazenie vykonanej jazdy vozidla/vodiča na mapovom podklade.

g)spracovanie dát do výkazov resp. ekvivalentných výstupov a ich export napr. do formátu EXCEL, WORD.... a pod. s využitím ako podklad pre účtovníctvo,

h)preniesť zariadenie resp. systém podľa potreby na iné vozidlo (napr. pri vyradení a následnej kúpe iného vozidla).

3)Informácie o jazde a polohe vozidla majú byť zo satelitnej (sledovacej) palubnej jednotky umiestnenej vo vnútri vozidla prenášané prostredníctvom GPRS/CSD (alebo ekvivalent) na úložisko dát (napr. server), kde sú následne ukladané do databázy.

4)Poskytovaná služba má využívať systém GPS (alebo ekvivalent) pre určenie polohy a rýchlosti pohybu monitorovaného vozidla.

5)Ponúknutá technológia má umožňovať relatívne presnú lokalizáciu s minimálnou odchýlkou od skutočnosti.

6)Dátové prenosy v rámci poskytovanej služby musia prebiehať minimálne na území Slovenskej republiky. V prípade, že Objednávateľ bude požadovať prenos dát aj v zahraničí, služba bude na základe jeho požiadavky poskytnutá a následne fakturovaná podľa osobitných podmienok resp. cenníka Poskytovateľa služby.

7)Prístup k údajom o vozidlách a ku knihe jázd má byť umožnený cez webové rozhranie a bude k dispozícii 24 hodín denne a 7 dní v týždni.

8)Prístup k službe cez webové rozhranie bude umožnený na základe zadaného užívateľského mena a hesla. Prístup má byť umožnený viacerým užívateľom s možnosťou obmedzenia výberu sledovaných vozidiel.

9)Ponúknutý systém resp. služba má na základe vložených údajov o čerpaní pohonných hmôt Objednávateľom a spolu s GPS údajmi o prevádzke vozidla spracovať štatistiky, ktoré sa týkajú spotreby jednotlivých vozidiel. Import údajov o natankovanom množstve pohonných hmôt za jednotlivé vozidlá musí byť umožnený aj z externých zdrojov vo formáte napr. „csv“.

10)Webové rozhranie má umožniť zobrazenie jednotlivých jázd vozidiel na mapových podkladoch a to minimálne strednej Európy.

11)Požadovaná je minimálne 24 mesačná archivácia dát.

12)Objednávateľ akceptuje aj skutočnosť, že služba môže byť úspešným uchádzačom (v Zmluve o poskytovaní služieb ako „Poskytovateľom“) sprístupnená Objednávateľovi až po zaplatení tzv. „predplatného“, t.j. po zaplatení príslušnej ceny za služby na stanovené časové obdobie.

13)Inštalačné práce napr. satelitnej (sledovacej) palubnej jednotky do vozidiel, musia byť vykonané autorizovanou osobou. Inštalácia zariadení do vozidiel bude prebiehať v sídle Objednávateľa.

**Uchádzač svojím podpisom potvrdzuje, že sa oboznámil s opisom a technickou špecifikáciou obstarávanej služby a zároveň vyhlasuje, že produkt, ktorý predkladá vo svojej ponuke, spĺňa minimálne požiadavky obstarávateľa (Objednávateľa) na poskytnutú službu.**

V ..........................., dňa ...................................

............................................................................

Zástupca štatutárneho orgánu uchádzača, resp.

osoba oprávnená uchádzačom konať

v mene uchádzača (meno, priezvisko, podpis)